Schtaate chönnd hüt vor allem uf vier Arte entschtah. So chann us eme Schtaat A dur Sezession vomene Teil vo ihm en neue Schtaat B entschtah, oder es entschtönd dur Dismembration vomene Schtaat A zwei neui Schtaate X und Y. Umgekehrt chann au en Schtaat B in en beschtehende Schtaat A inkorporiert werded oder dur Fusion vo zwei Schtaate X und Y en neue Schtaat A entschtaah.